CELEX: 31982R3129
Language: el
Date: 1982-11-24 00:00:00
Title: Κανονισμός (EOK) αριθ. 3129/82 τής Επιτροπής τής 24ης Νοεμβρίου 1982 περί τροποποιήσεως τού κανονισμού (EOK) αριθ. 1943/82 περί εφαρμογής ειδικού μέτρου παρεμβάσεως γιά τόν μαλακό αρτοποιήσιμο σίτο κατά τήν έναρξη τής περιόδου εμπορίας 1982/83

Avis juridique important

|

31982R3129

Κανονισμός (EOK) αριθ. 3129/82 τής Επιτροπής τής 24ης Νοεμβρίου 1982 περί τροποποιήσεως τού κανονισμού (EOK) αριθ. 1943/82 περί εφαρμογής ειδικού μέτρου παρεμβάσεως γιά τόν μαλακό αρτοποιήσιμο σίτο κατά τήν έναρξη τής περιόδου εμπορίας 1982/83  

Επίσημη Εφημερίδα αριθ. L 329 της 25/11/1982 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 3129/82 ΤΗΣ ΕΠΙΤΡΟΠΗΣ  της 24ης Νοεμβρίου 1982  περί τροποποιήσεως του κανονισμού (ΕΟΚ) αριθ. 1943/82 περί εφαρμογής ειδικού μέτρου παρεμβάσεως για τον μαλακό αρτοποιήσιμο σίτο κατά την έναρξη της περιόδου εμπορίας 1982/83  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 8 παράγραφος 4,  Εκτιμώντας:  ότι ο κανονισμός (ΕΟΚ) αριθ. 1943/82 της Επιτροπής της 29ης Ιουλίου 1982 (3) προβλέπει ότι η παράδοση ποσοτήτων μαλακού αρτοποιήσιμου σίτου που υποβάλλονται στην παρέμβαση κατά τη διάρκεια των μηνών Αυγούστου, Σεπτεμβρίου και Οκτωβρίου πρέπει να λάβει χώρα το αργότερο στις 30 Νοεμβρίου 1982· ότι δικαιολογείται, λόγω των δυσχεριεών που υπάρχουν σε ορισμένα Κράτη μέλη ένεκα των πολλών ελέγχων ποιότητας που πρέπει να πραγματοποιηθούν κατά τη διάρκεια της αναλήψεως από την παρέμβαση, να παραταθεί η περίοδος παραδόσεως έως τις 31 Δεκεμβρίου 1982·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 1943/82 τροποποιείται ως ακολούθως:  1. Στην τρίτη παράγραφο, πρώτο εδάφιο, η ημερομηνία «30 Νοεμβρίου 1982» αντικαθίσταται από την ημερομηνία «31 Δεκεμβρίου 1982.»  2. Το κείμενο του δευτέρου εδαφίου αντικαθίσταται από το ακόλουθο κείμενο:  «Στην περίπτωση που η παράδοση γίνεται τον Νοέμβριο και Δεκέμβριο του 1982, η τιμή που καταβάλλεται είναι εκείνη του Οκτωβρίου του 1982.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 24 Νοεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 211 της 20. 7. 1982, σ. 19.